Уладзіслаў Кавалёў, прыгавораны да смяротнай кары за саўдзел у тэрарызме, напісаў прашэнне аб памілаванні на імя беларускага дыктатара. Пра гэта 9 снежня на прэс-канферэнцыі ў Менску паведаміла маці асуджанага Любоў Кавалёва.— Пазаўчора ў яго быў адвакат. Уладзіслаў напісаў, што не прызнае сваю віну. Ён напісаў, што невінаваты ва ўчыненні гэтых страшных злачынстваў і не ўчыняў іх, — сказала Кавалёва.— На маім сыне крыві няма, віны няма, ён сумленны перад людзьмі і перад Богам. Я не ведаю, чаму майму сыну вынеслі такі вердыкт. Я таксама звярнулася да народа ва ўсім свеце сабраць подпісы за адмену смяротнай кары. На гэты момант пад нашай петыцыяй падпісаліся больш як 31 тысяча чалавек. Я ведаю, што не толькі маці, не толькі ўпэўненыя праціўнікі смяротнай кары, але і звычайныя людзі, — сказала Кавалёва.